
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 4869-15/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. augusztus 8.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. augusztus 18-án tartandó munkaterv szerinti ülésére

13. napirendhez

Tárgy: Az alpolgármester tiszteletdíjára vonatkozó döntés helyesbítése
Tisztelt Képviselő-testület!
A Képviselő-testület 162/2010. (X. 14.) ÖKT határozatával az alpolgármester tiszteletdíjáról az alábbi döntést hozta:
„Sülysáp Nagyközség Önkormányzatának Képviselő-testülete a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvényben foglaltak figyelembe vételével Cseri Péter alpolgármester részére, kérelmére

1./ a képviselői tiszteletdíjon felüli tiszteletdíjat nem állapít meg,

2./ a tiszteletdíja 20 %-áig terjedő költségátalányt állapít meg.

Határidő: azonnal

Felelős: Jegyző”
Miután a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény 10. §-ában és 14. §-ának (3) bekezdésében foglaltak szerint azonban az alpolgármester képviselőként tiszteletdíjat nem kaphat, a határozat szövege formailag nem megfelelő, amit a Pest Megyei Kormányhivatal jelzett Önkormányzatunk felé.
A jogszerű állapot biztosítása érdekében kérem a 162/2010. (X. 14.) ÖKT határozat alábbi javaslat szerinti módosításának elfogadását.
…/2011. (VIII. 18.) ÖKT határozati javaslat

Sülysáp Nagyközség Önkormányzatának Képviselő-testülete a 162/2010. (X. 14.) ÖKT határozatát a következők szerint módosítja:

1./ A határozat 1./ pontjában foglaltak helyébe a következő szöveg kerül: „az önkormányzati képviselői tiszteletdíjjal azonos összegű tiszteletdíjat állapít meg”.
2./ Kiegészítésként rögzíti, hogy a megválasztott alpolgármester – a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény 4. § (3) bekezdésével összhangban – írásbeli kérelmet nyújtott be a Képviselő-testület felé arra vonatkozóan, hogy tiszteletdíjának összege legfeljebb a képviselői tiszteletdíj összegéig terjedjen. 
Határidő: azonnal

Felelős: polgármester
Sülysáp, 2011. augusztus 10.

Horinka László s.k.

